Mesto Námestovo ponúka na odpredaj formou verejnej obchodnej súťaže

**35 stavebných pozemkov, nachádzajúcich sa v k. ú. Slanica pri obci Zubrohlava.** Pozemky sú určené na individuálnu bytovú výstavbu rodinných domov.

**Podmienky súťaže:**

Minimálna cena pozemku je stanovená na **35,- €/m2.**

Termín predkladania ponúk: dňa 24. 8. 2016 od 10,00 hod. formou verejnej licitácie jednotlivých stavebných pozemkov**.**

Miesto predkladania ponúk: kinosála Domu kultúry v Námestove

Vyhodnotenie ponúk: 24. 8. 2016 ihneď po dosiahnutí najvyššej ceny pri verejnej licitácii jednotlivých pozemkov

Kritérium pre výber: **najvyššia ponúkaná cena pozemku**.

**Ďalšie podmienky súťaže:**

Jeden uchádzač sa môže uchádzať len o jeden stavebný pozemok.

Podmienkou účasti v súťaži bude zloženie finančnej zábezpeky vo výške 2000,- eur na účet mesta najneskôr 2 hodiny pred začiatkom predkladania ponúk formou verejnej licitácie. Finančná zábezpeka sa u úspešných uchádzačov započíta do kúpnej ceny, neúspešným uchádzačom sa zábezpeka vráti. V prípade úspešného uchádzača, ktorý odmietne uzatvoriť kúpnu zmluvu, resp. neuhradí kúpnu cenu, sa finančná zábezpeka nevráti.

Úspešný uchádzač bude povinný uhradiť kúpnu cenu a uzatvoriť kúpnu zmluvu v termíne do 2 mesiacov od uskutočnenia verejnej licitácie, v opačnom prípade sa od zmluvy odstupuje a finančná zábezpeka sa nevracia.

V kúpnej zmluve sa mesto zaviaže vybudovať všetky inžinierske siete – vodu, kanalizáciu, elektrické prípojky, verejné osvetlenie a miestnu komunikáciu s asfaltovým povrchom v termíne najneskôr do 24 mesiacov od uzatvorenia kúpnej zmluvy.

*Mesto si vyhradzuje právo žiadny návrh neprijať alebo zrušiť súťaž bez uvedenia dôvodu.*